Aalborg Stiftstidende, 1828-12-29
Russisk tyrkiske Anliggender. J Overeensstemmelse med Beretning fra Brody af 22de November skulle flere Officerer af den polske Generalstab og af Genievæsenet være beordrede til Jassy, for at tage Deel i Forberedelserne til det næste Feldttog. Er dette saa, og er det derhos sandt, at ogsaa nogle Embedsmænd af det polske Finants- og Forpleiningsvæsen ere kaldte til St. Petersborg; da lod sig maaskee deraf slutte, at den henved 300000 Mand tællende polske Armee af Aare vil faae Leilighed til, at give nye Prøver paa den Polaken eiendommelige Tapperhed. Samme Beretning fortæller, at General Geismars Corps er forøget med 4000 Mand; at man nu til Jndvaanernes store Glæde er alvorlig betænkt paa Fyrstendømmernes indre Organisation, og at flere Handelshuse i Nabostaterne have paatagne sig at levere Klæde og Lædertøi til den russiske Armee. Ogsaa i det indre Rusland ere store Contracter med Privatpersoner afsluttede i Hensyn til Armeens Forpleining for det kommende Aar. Medens Aarstid og Veirlig har tvunget de ved Donauen imod hinanden staaende Hære til midlertidig Vaabenhvile, er, eller var man idet mindste til Udgangen af October endnu i Asien i fuld blodig Virksomhed. Saaledes leveres fra Tiflis under 19de November en Raport fra General Fyrst Tschavtschavadse til Overgeneralen Grev Paskewitsche, i Medfør af hvilken førstnævnte General under 31te October ved Landsbyen Patnossa, 58 Werster denneside Toprach Kale imod venstre fra Landeveien til Erzerum, angrebes af et tyrkisk Hoved-Corps paa 7000 Mand. De 5 Gange forgiæves gjentagne fiendtlige Angreb, der gik ud paa at afskjære et russisk Fouragerings-Detaschement kostede Tyrkerne en Fane og 600 Mand. Paa russisk Side dræbtes 44 Soldater, og 53 foruden 7 Overofficerer, saaredes. Da Tyrkerne imidlertid efter endt Affaire indtoge deres forhen hafte Stilling, ikkun 6 Werster fra den russiske Leir, saa er det høist Sandsynligt, at der paa dette Punkt senere atter er forefalden Haandgemænge, hvorom Efterretninger følgelig kunne ventes. Det er forøvrigt ei blot tyrkiske Soldater, Russerne i hine Egne have at bekæmpe, ogsaa de vilde Bjergfolkeslag give dem endeel at bestille, saameget mere, som disse ofte bryde indgaaede Forliig. Den russiske General-Major Beskrowon saae sig saaledes nyelig nødt til at straffe Natugaierne med at afbrænde 200 Gaarde, og bortføre en Mængde Hornqvæg. En anden Stamme, Karatschajeverne, skal have indgivet en i det tyrkiske Sprog affattet ydmyg Begjæring til befalingsmanden ved den kaukasiske Linie, General Emanuel, om at optages under Hs. keiserlige Majestæts Beskyttelse. Det er rimeligt at Overtalelses Grunde, liig de af General Beskrowoy anvendte, ville bestemme flere Stammer til Underkastelse! Fra Smyrna berettes under 15de November, at Sultanen, næst at misbillige Vicekongen af Ægyptens Convention i Henseende til Moreas Rømning, har begjært et Corps paa 25000 Mand regulaire Tropper, 12 Millioner Piastre og tilstrækkelige Mundforraad. Er dette saa, da kan man med Føie tvivle om, at Vicekongen vil finde Anledning til aldeles at honorere denne Reqvisition. Forøvrigt troede man i Smyrna, at Porten ved Hjælp af den sardiniske Gesandt, Marquis von Gropallo, hemmelig underhandler i Hensyn til Grækenland. Hos den afsatte Storvizir skal man have funden flere Millioner i Guld, der skulle anvendes til Troppernes Besoldning. Ogsaa hans Defterdar er beskyldt for Deeltagelse i hans Herres Forbrydelser og forviist til Gallipoli.